JohanHeinsen/ENO huggingface dataset:
Odense Adresse-Contoirs Efterretninger, 1830-12-03
Om de nuværende Ministre yttrer Koureren, at SoultsForhold forhen har paadraget ham billige Bebreidelser; han vil lade saa mange Vaaben forfærdige, at 15,000 Arbeidere derved kunne have Opholdet. Hr. v. d'Argout skal ikke passe til et liberalt Ministerium; men for Resten har det nuværende ikke forkyndt, hvilke dets Grundsætninger ere. Det er fremgaaet af den yderste venstre Side, og maa herfra hente sin hele Livskraft; enhver Moderation vil blive erklæret for Skinhellighed, Forræderie og Afmagt. En kongelig Forordning inddrager den Gehalt, som var tillagde i Frankerig boende Kardinaler, en anden fastsætter Erkebispen af Paris's Gage til 50,000 Fr., og en tredie bemyndiger Ministeren for det Jndre til at anvende een Mill. Fr. til de nødvendigste offentlige Arbeider i Departementerne. De spanske Carlister, som leve i Mængde i Carascon og overhovedet i Rhonemundingens Departement, have høit, deligholdt Carl Xdes Fødselsdag ved et glimrende Bal Politiet i Marseille har konfiskeret en Sang i Form at Marseillerhymnen, hvis Omqvæd var Bourbonnernes Restauration.
Odense Adresse-Contoirs Efterretninger, 1830-12-03
Storbrittannien. De aftrædende Ministre have den 22 Novbr. overleveret deres Embedssegl i Hs. Majestæts Hænder, som derpaa har overgivet det til deres allerede bekjendte Efterfølgere. Man forudseer, at Grev Grevs hele Energie vil udfordres for at byde Aristokratiet og Geistligheden Spidsen i det, Feldttog mod Misbrug, som det nærværende Parlament, skal foretage; men han er i Besiddelse af det, som Hertugen af Wellingtøn manglede, nemlig Nationens Tillid, og vil følgelig kunne udrette meere baade hjemme og udenlands.
Odense Adresse-Contoirs Efterretninger, 1830-12-03
Efter hans Erklæring i Overhuset vil det nye Ministerium ved et forandret Repræsentativsystem stræbe at sikkre Folkets Jndflydelse i den lovgivende Forsamling, dog saaledes at Anarkie og Uorden tillige forebygges. Oprørske Bevægelser vil det med Kraft søge at dæmpe, det vil stræbe at vedligeholde den udvortes Fred, afholde sig fra al Mellemkomst, forsaavidt det kan bestaae med Landets Ære, og iagttage de Overeenskomster, som af dets Forgjængere ere sluttede med Hs. Majestæts Bundsforvante til Fredens Vedligeholdelse i Europa. Underhusets Forretninger hvile nogle Dage, medens de Medlemmer af Underhuset, som ere blevne Ministre, atter blive valgte. Hr. Brougham er udnævnt til Pair med Titel af Baron. Brandstiftelserne begynde at nærme sig Hovedstaden selv, da det nylig en Aften brændte paa hele tree Steder i Egnen af Hampton, og Urolighederne vedvare i Grevskabet Susser, hvor fornemmelig Tærskemaskinerne ødelægges.
Odense Adresse-Contoirs Efterretninger, 1830-12-03
For at standse disse Uordener har Hs. Majestæt nu udstædt en Proklamation.
Odense Adresse-Contoirs Efterretninger, 1830-12-03
Tydskland. Under Paaskud af for høie Brødpriser fandt i Hanau den 20 Novbr. atter nogle Opløb Sted mod Bagernes Udsalgsteder, hvilke dog bleve stillede. Men da en militair Kommando næste Dag skulde bortføre nogle af Urostifterne til Fulda, blev den angrebet og nødtes til at fyre. Af de Saarede ere 2 døde, men Arrestanterne undvegne. Ogsaa nogle af Soldaterne bleve saarede ved Steenkast. Siden lykkedes det dog Borgerkorpset at vedligeholde Roligheden. Hertug Wilhelm af Brunsvig har udnævnt første Kammerdirekteur, Hr. v. Bülow, til Direkteur for Finantskollegiet. Hertug Carl er ankommen til Gotha under Navn af Greve af Wahlberg.
Odense Adresse-Contoirs Efterretninger, 1830-12-03
Spanien. Fra Madrid skrives, at Kongen med det Første vilde undertegne Amnestiedekretet. Paa Mina tænker Man ikke mere. Et Rygte om at Gurrea med 400 Md. skulde have seiret over d'Espagne, gjendrives bestemt; han er tvertimod ankommen med sine Folk til Arriege=Departementet i Frankerig.
Odense Adresse-Contoirs Efterretninger, 1830-12-03
Kjøbenhavns Børs=Kours den 30 Novbr. 1830. Hamb. 2 M. - k. S. 212. Species 212, solgtes til 12 Rbmk. 11 1/2 s. Norske Speciessedler pr. 100 Species 154 1 a 155 Rbd. Sedl. Svenske pr. Rdlr. Rigsgjeld 47 1/2 a 48 Rbs. Tegn. 1 PCt. Kongel. Oblig. (u. R.) 85 1/2 a 86 Rbd. Sedl. Dito dito dito 80 1/2 81 i Bco. Nationalb. Oblig. af Laan 4 Febr. 1820. 101 Rbd. r. S. Dito dito . ....................... 107 Rbd. Sedl. 1 PCt. uopsig. Rigsbkobl. (Renter pr. 6 Jan.) 100 Rbd. r. S. 6 PC. norske Laan ved Hambro & Søn 101 i Bco. 1 PCt. Dito Nye .............. - i Bco. PCt. nye norske Oblig. lydende paa rede Sølv - r. S. 4 PCt. uopsigel. norske Statsoblig. - Rd. Bco. 5 PCt. nye eng. Oblig. (1 L. Sterl. 14 Bcomk.) 59 1/2 L. Sterl. Asiatiske Actier - i Sedl. - Bank-Disconto: 4 PCt.
Odense Adresse-Contoirs Efterretninger, 1830-12-03
Ved Tallotteriets 1158 Træfning i Wandsbeck udkom: Ve 46. 83. S. 65. 54.
Odense Adresse-Contoirs Efterretninger, 1830-12-03
AVERTISSEMENTS. Den aarlige Examen i Lahus Stiftelse Jor hjælpeløse Børn begynder med den sædvanlige Høitidelighed førstkommende Fredag den 10 December Formiddag Kl. 11, hvortil Stiftelsens Venner herved indbydes. Talen holdes af Hr. Justitsraad og Borgemester Reimuth.
Odense Adresse-Contoirs Efterretninger, 1830-12-03
Theatret i Odense. Søndagen den 5 December opføres: Cæsario eller Tanten med Trompeten, Lystspil i 3 After af Alexander Wolf. Derefter: De forklædte Elskere eller den drillede Forpagter, komisk Pantomme med Dands i 1 Act, arrangeret af Hr. Hanstein. Musiken af Hr. Musikdirekteur Hausen. C. Becker.
Odense Adresse-Contoirs Efterretninger, 1830-12-03
Fra 1ste Decbr. næstkommende og indtil videre, vil hver Onsdag Aften blive afsendt en 3die Brevpost fra Hamborg til Kjøbenhavn.
Odense Adresse-Contoirs Efterretninger, 1830-12-03
Ligesom bemeldte Post vil medbringe Breve fra Afsendelsesstedet, saavelsom fra samtlige Steder paa Hovedrouten i Hertugdømmene, hvorigjennem samme passerer, saaledes vil og dermed kunne afsendes Breve fra samtlige Steder paa Hovedrouten gjennem Fyen og Sjælland, til Odense, Nyborg, Korsør, Slagelse, Sorøe, Ringsted, Roeskilde, Holbeck, Kallundborg, Nyekjøbing i Sjælland, Kjøbenhavn, Lyngbye, Hirschholm, Helsingøer, Kjøge, Storehedinge, Nestved, Præstøe, Stege, Vordingborg, Stubbekjøbing, Nyekjøbing paa Falster, Nysted, Saxkjøbing, Mariboe, Rødbye og Nakskov. Portoen for de med bemeldte Post til fornævnte Steder, forsendende Breve vil blive at erlægge med en halv Gang mere end hvad der er bestemt ved den nu gieldende Brevposttaxt; ligesom og Brevene altid skulle være frankerede, saavelsom til Efterretning for det afsendende Postkontoir og for den fornødne Ordens Skyld, forsynede med Paategning med den 3die Brevpost. Hvilket herved til almindelig Efterretning bekjendtgjøres. Generalpostdirectionen den 27 Novbr. 1830.
Odense Adresse-Contoirs Efterretninger, 1830-12-03
Da indbemeldte Post kan indtræffe til Odense FredagMorgen tidlig, bliver det nødvendigt, at Jndleveringstiden bestemmes til Torsdag Aften Kl. 10. Odense Postkontoir den 2 Decbr. 1850.
Odense Adresse-Contoirs Efterretninger, 1830-12-03
En Vandmølle eller en stor Bondegaard ønskes i Fæste eller en Gaard i Forpagtning, hvor der i det mindste kan holdes 50 Køer. De herpaa Reflekierende vil behage at aflægge de fornødne Oplysninger i portofrie Breve, mærket N. C. paa Adressekontoiret. Overbeviste om at en Bespiisningsanstalt, liig den i Kjøbenhavn og flere Steder, hvorfra varm Middagspise i de kolde Vinterdage kan hentes for billig Betaling, ogsaa her i Odense vil være den Trængende og den Velgjørende lige velkommen, have Undertegnede, ved Fleres Opmuntring og Understøttelse, stræbt, efter bedste Evne, at ordne det Fornødne for en saadan velgjørende Indretning.
Odense Adresse-Contoirs Efterretninger, 1830-12-03
J Hr. Konditor Durys Gaard er saaledes et Kjøkken indrettet og forsynet med det Fornødne af Jnventarium, Jldebrændsel og Fødemidler, at derfra i indeværende Vinter (fra 22 Decbr. til 22 April, begge inklusive) 3 Dage om Ugen, nemlig: Søndag, Onsdag og Fredag, daglig Kl. 12, kunne afhentes 100 Portioner, for 3 s. Tegn Portionen, der bliver 3 Pægle Søbemad og 5 Lod Kjød eller Flæsk, begge uden Been. Billetter, ved hvis Aflevering Maden modtages, kunne erholdes hver Mandag Formiddag hos Undertegnede, der have paataget os det daglige Tilsyn med Indretningen, og taknemmeligen modtage - og aflægge offentligt Regnskab for - de Gaver, der i Fremtiden maatte skjænkes denne. Som vi da nu, skjøndt i Bevistheden af det Ufuldkomne i vort Foretagende, tillidsfulde anbefale vore Medborgere dets Vedligeholdelse og Udvidelse, saa ønske og bede vi af Hjertet, at det nogenledes maa svare til sin Hensigt, og i sin Fremvært blive, til den evige Kjærligheds Ære, til Forøgelse i den God. dædiges Glæde og for den Fattige en Trøst, der ikke svækker hans Virkelyst og Virkekraft. Odense den 2 Decbr. 1830. A. H. Steenbuch. Friestedt. H. Kellinghuusen. J. Andersen. A. Ørustrup. Chr. Schmidt.
Odense Adresse-Contoirs Efterretninger, 1830-12-03
En Pelerine af blaat Ræveskind, foret med lyseblaat Silke er sidste Søndag Aften bleven borte i Komediehuset. For Tilveiebringelsen loves 1 Rbd. Politiekammeret anviser.
Odense Adresse-Contoirs Efterretninger, 1830-12-03
Nye Catharineblommer, Konfect Rosiner, Krackmandler, Mallaga Rosiner, Figen, Citroner, Pommerantzer, Caroliner Risengryn, hviid, guul og bruun Sago, Mannagryn, italienske Makaronie og Rudler, Miorckler, Parmesan, Annanas, ægte guul og grøn Schweitzer, Glochester, Hollandsk og indenrigs Schweitzer=Ost, Lintser, Capres, Oliven, fiin Provence Olie, Top-Sukkere og Candis, hvid og guul Puddersukker, bruun Strup med alleslags Urtekram=Vare, bekommes gode og friske til billige Priser hos Jens Chr. Andrup, Odense Nørregade.
Odense Adresse-Contoirs Efterretninger, 1830-12-03
Et dannet Fruentimmer af fat Alder, som forstaaer Alt hvad der hører til et Huses Bestyrelse, ønsker sig en Kondition, strax, eller til 1ste Mai. De bedste Rekommendationer kan hun fremvise. Adressekontoiret anviser den Søgende.
Odense Adresse-Contoirs Efterretninger, 1830-12-03
Bedste hvide Forlys og Spermacel Lys, friske krydrede Christiania Anchiovis, samt røgede Brunsviger Pølser, bekom dens Chr. Andrup, mes hos Odense Nørregade.
Odense Adresse-Contoirs Efterretninger, 1830-12-03
En særdeles god grønmalet Fjellevogn med Jernaxler og trende rummelige Sæder stoppede med Krølhaar, er tilkjøbs paa Nørregade No. 446. Vognen er forfærdiget i Kjøbenhavn for 100 Specier og kan sælges for 60 Specier.
Odense Adresse-Contoirs Efterretninger, 1830-12-03
Extra god Biskop af friske Pommerantzer, samt Punck. Extrakt af friske Citroner, bekommes hos Jens Chr. Andrup.
Odense Adresse-Contoirs Efterretninger, 1830-12-03
Odense Nørregade. At jeg under mit Ophold her i Byen agter at give Underviisning i alle Slags Blomsterarbeide, saavelsom ogsaa reparerer gamle Blomster, samt vadsker og kruser Fjær for billig Betaling, undlader jeg ikke herved at bekjendtgjøre for de ærede Damer, som vil unde mig deres Besøg. Mit Logie er hos Smaahandler Cl. Rasmussen paa Vestergade. J. Schlawitz.
Odense Adresse-Contoirs Efterretninger, 1830-12-06
59 Aargang. Nr 180. vens Stifts Kongelig allene privilegerede. Adresse-Avis og " Avertissementstidende. Mandagen. 6 Pecember 1830. Forsendes med Brevposten. overalt i de Danske Stater. Redigeres, trykkes og udgives i Odense af Søren Hempel, Kancellieraad. Jndhold. Om Krig og Fred. Tydskland (Forbundsdagens Beslutning angaaende Rolighedens Opretholdelse. Hertug Carl af Brunsvigs Proklamationer). Nederlandene (Nationalkongressens Forhandlinger. Dens Dekreters Offentliggjørelse. Storbrittannien (Parlamentsforhandlinger. Brandstiftelser i Oxford og Cambringe). Om Krig og Fred.
Odense Adresse-Contoirs Efterretninger, 1830-12-06
Efter Sigende lader den franske Regjering en Observationsarmee paa 150,000 Rd. sammendrage paa Rhingrændsen under Marskal Gerards Kommando, og General Schneider skal være bestemt til Chef for Generalstaben. Desuden skal der dannes 3 Leire, hver paa 100,000 Md., og hermed forenes de mobile Nationalgarder, som skulle oprettes i Lille, Metz og Strasburg. Fra alle Sider melde sig Frivillige til Krigstjenesten. Disse Rustninger siges at være foranledigede ved dem, som finde Sted i de preussiske, russiske og østerrigske Stater. Don Miguel vil ikke blive erkjendt af Frankerig. Man forsikrer, at den russiske Hær, som sammendrages paa Grændsen, skal bestaae af 200,000 Md. og føre 400 Kanoner med sig. Fra Petersburg skrives, at Generaladjutant Baron Geismar og Generallieutenant Baron Krenz ere afgaaede til deres Standqvarterer. Det hedder og, at den hele østerrigske Armee sættes paa Krigsfod; talrige Befordringer finde Sted, og nogle af de ungarske Regimenter have faaet Marschordre til Jtalien, Depescher fra Wien have foranlediget, at mange Lærde i Toskang have faaet Ordre til at forlade Landet inden 24 Timer, blandt hvilke de neapolitanske Ex=Statsraader og Deputerede Poerio og Gjordiano. J Forbindelse hermed meldes fra Wien, at den russiske Armees Fremrykken ikke derhar gjort noget Jndtryk, men desto mere Virkning have de urolige Bevægelser i Engelland gjort. Don Miguels Anerkjendelse menes her snart at blive nødvendig.
Odense Adresse-Contoirs Efterretninger, 1830-12-06
J den preussiske Statstidende gjendrives, som en løgnagtig Opfindelse, en Artikel i den nederlandske Koureer, hvorefter der fra Preussen skulde være gjort Forslag om at foren dette Lands vestlige Provindser og Belgien til eet Kongerige under Kongen af Sachsen, og derimod lægge Sachsen, til Preussen. Heller ikke her have de russiske Rustninger virket ufordeelagtigt paa de offentlige Fonds; men større Jndtryk har det gjort, at en Kordon er draget om det Pallads, hvor den keiserlige Familie opholder sig, for at skille det fra Hovedstaden. Det pietistiske Partie vedbliver at virke af skjulte Veie, og - skrives der - hvar det muligt, at nogen indre Fare truede Os, da vilde det være disse Fornuftens og Lysets Fiender, der, som ægte Demagoger, gjerne vilde ophidse Almuen mod de dannede Stænder. Dog vil det vanskeligt lykkes dem i et Land, hvor den af dem fordømte Frederik den Andens Aand endnu hersker. Om den belgiske Revolution hedder det i en Artikel fra Frankfurt: "Luxemburgs Tilegnelse er her det farligste Punkt, den er en Usurpation, som krænker Landsherrens, hans Beslægtedes og det tydske Forbunds Rettigheder, og om end Kongen af Nederlandene vilde erkjende den, saa har han ligesaa lidet uden Forbundsforsamlingens Samtykke Ret dertil, som Kongen af Preussen kan udrive Fyrstendømmet Neuschatel af dets Forbindelse med de øvrige Kantoner uden det schweitzerske Forbunds Samtykke. Tydsk, land kan derfor ikke erkjende nogen Anden end Wilhelm 1 for Luxemburgs retmæssige Souveraine.
Odense Adresse-Contoirs Efterretninger, 1830-12-06
Tydskland. Under 25 Novbr. har Forbundsdagen i Frankfurt eenstemmig fattet en af nærværende Tidsomstændigheder fremkaldet Beslutning, hvoraf Nedenstaaende er et væsentligt Udtog: "Med Hensyn til de forefaldne oprørske og farlige Bevægelser beslutter Forbundsforsamlingen, i Overeensstemmelse med Forbundsaktens anden Artikel og i taknemmelig Erkiendelse af det østerrigske Hofs ved denne Leilighed viste Omsorg for Forbundets almindelige Jnteresse, følgende : 1) Samtlige Forbundsregjeringer skulle være forpligtede til, naar det fordres, at yde hverandre den fornødne militaire Hjelp i paakommende Fare. 2) "J denne Hensigt skulle Forbundskontingenterne, saalænge de nærværende Forhold vedvare, holdes, saavidt muligt, i disponibel Stand. 5) Om alle Uroligheder og oprørske Optrin, som have en politisk Karakteer, saavelsom om ethvert Skridt, der gjøres til Ordens Opretholdelse, skal ufortøvet meddeles Forbundsforsamlingen Efterretning. 4) For at alle nødvendige Forholdsregler kunne blive tagne med den muligste Hurtighed, skulle de meest omfattende Jnstructioner, som snarest tilstilles de forskjellige Regjeringers Befuldmægtigede ved Forbundsforsamlingen.
Odense Adresse-Contoirs Efterretninger, 1830-12-06
5) Censorerne af de politiske Blade skulle paa det bestemteste beordres til, ved Efterretninger om stedfundne oprørske Bevægelser at gaae tilværks med Forsigtighed og Forviisning om Kilderne, af hvilke de ere øste, og at holde sig, Forbundsbeslutningen af 20 Septbr. 1819 efterrettelige. Derhos skulle de ogsaa være opmærksomme paa de Dagblade, som blot behandle indre Forhold, idet ogsaa disse ved uhindret Tøilesløshed svække Tilliden til Øvrighederne og Regjeringen, og derved inddirekte ophidse til Opstand. Det tydske Forbund nærer, medens det fatter nærværende Beslutning, det Haab, at den almindelige Gjæring snart vil ophøre, idet Regjeringerne paa den ene Side stræbe at afhielpe retfærdige Besværinger, men paa den anden Side ikke vise en utidig, med deres Forbundspligter uforenelig og for det Almindelige farlig Eftergivenhed.
Odense Adresse-Contoirs Efterretninger, 1830-12-06
Blandt disse ere Statsraad Bosse, Ex=Skattedirekteur Bernard, Justitsamtmand Groscurd og Flere, mod hvilke nu Undersøgelser indledes. Kommandeuren for Borgergarden, Hr. Løbbecke, har udstædt en Dagbefaling, hvori det hedder: "Frygten for at fordærvelige Anslag skulde bringes i Udførelse har bekræftet sig; men ved Kapitain Berners Paapassenhed besidde vi nu et Beviis, som hos alle tydske og europæiske Fyrster maa gjøre Udslaget i vor hellige og retfærdige Sag. Saa meget mere ville vi forblive i en Agtelse bydende Stilling." Slutningsordene: "Leve Hertug, Vilhelm!" gjentoges af tusinde Stemmer. J Blankenburg havde Rygtet om, at Hertug Carl selv vilde beboe Slottet der, sat Alle i Bevægelse, og da Bender førtes derigjennem, formaaede Eskorten neppe at beskytte ham modden opbragte Mængde. En Deputation fra det frivillige Jægerkorps i Königslutter har forsikret Hertug Vilhelm om dets Hengivenhed. Den samme Aand yttrer sig hos Borgergaarderne og det Militaire, og blandt Jndbyggerne i Almindelighed viser der sig en roesværdig Fasthed og Enighed.
Odense Adresse-Contoirs Efterretninger, 1830-12-06
Fra andre Tydsklands Egne erfares følgende: Borger gardens Officeerkorps i Hanau har udstædt en Bekjendtgjørelse i Korpsets Navn, hvorefter det, kjed af idelig Uro og Fare, med Fasthed og Alvor vil modsætte sig enhver Forstyrrelse af Roligheden. J Fyrstendømmet Reus ere Grundskattene saavelsom, Haandværks-, Kapital-, Forpagtnings- og Leieskatten eftergivne for det sidste Halvaar; derimod skulle Restancerne indkræves, og af de fyrstelige og Ridderskabets Godser betales samme Afgifter som sædvanligt. Fyrst Gunther af Schwartzburg-Sonderhausen, har givet sit Fyrstendømme en Stændeforfatning, efter at have regjeret det med Held i 36 Aar. Hertugen af Sachsen=Meiningen har aabnet Landstændernes Forsamling med en Tale, hvori han forsikrer, at han vil bidrage alt Sit til enhver Besparelse, og derefter forelagt den Forslag til en Menighedsforfatning og Jndførelsen af Mæglingsretter.
Odense Adresse-Contoirs Efterretninger, 1830-12-06
Storhertugen af Baden har udnævnt Statsraad Winter, til Minister for det Jndre.
Odense Adresse-Contoirs Efterretninger, 1830-12-06
Nederlandene. J Nationalkongressen har det Raad, som ved den franske Attache, Hr. v. Langsdorff, er givet den belgiske Regjering, at vælge et Medlem af Familien Nassau, for at ikke Europas Fred skulde forstyrres, foranlediget stor Forvirring og de heftigste Debatter. Dog var Forsamlingen muntert stemt, thi da Hr. Pierson foreslog, at deres Navne, som havde stemt for Udelukkelsen, skulde indføres i Protokollen, sagde Præsidenten Hr. de Chokier: "De ønsker altsaa, min Herre, at hvis Vi skulde blive hængte, det da maatte skee i godt Selskab; hvorover opstod en almindelig Latter. Koureren siger herom, at dersom Regjeringen gav efter i eet Punkt, vilde der blive gjort stedse flere og større Fordringer til den, som vilde ende med Slavisk Underkastelse. Den 27 Novbr. omhandledes Forhandlingernes Offentliggjørelse, og med Hensyn til de forskjellige Sprog, som tales i Belgien, bestemtes, at Aftstykkerne skulde bekjendtgjøres paa fransk, tydsk og flandersk, dog skulde den franske Text være den officielle. Kongressens Detreter skulle herefter begynde saaledes: "J det belgiske Folks Navn overdrager Nationalkongressen til den fuldbyrdende Magt Udførelsen af dette Dekret, o. s. v. Hr. Vi lain IV har forlangt Orlov paa 10 Dage, da Familie anliggender krævede hans Nærværelse i Paris. At Dhrr. Cartivright og Bresson ere flyttede ind i en privat Bolig, synes at hentyde paa et forlænget Ophold i Brüssel. Fiendtlighederne ere ophørte paa Grændserne. Vel havde Hertugen af Sachsen Weimar med sit Korps fra Marstricht begivet sig paa Veien til Venlo, men da han i Bree modtog befaling om Vaabenstilstanden, vendte han sig herfra mod Eindhoven. Rygtet om et Nederlag, som skulde være ham tilføiet af Belgierne, gjendrives. J Marstricht skal Tilstanden være sørgelig, Man frygter for en Hungersnød, og mange Jndvaanere vansmægte i Fængslerne. Ethvert Qvarteer i Byen er forsynet med en Barriere og 2 Kanoner. Grev Nieuport og Lieutenant Renoz, der ankom hertil som Parlamentairer, bleve førte til og fra Hovedqvarterret med tilbundne Øine, og Hertugen af Sach sen Weimar, som var nærværende, vilde have dem anseet for Spioner. De bleve derfor overøste med Fornærmelser, og Stemningen blandt Folket synes ene at have afholdt Hollænderne fra at skyde dem. Engellands Mægling formodes at ville blive antaget til Grændsens Bestemmelse. Omtrent 4000 Tydskere, tildeels gamle Soldater, skulle have ladet sig hverve til hollandsk Tjeneste, hvor de ansees nødvendige til at danne Stammen af et Jnfanterie. Vi skulle vel vise Belgierne - siger et hollandsk Blad - hvad vi formane; thi vi have Penge, dem fattes vore Fiender.
Odense Adresse-Contoirs Efterretninger, 1830-12-06
Kommandanten i Breda har opfordret Jndvaanerne til at udlevere alle Vaaben, og de, som skjule dem, skulle stilles for en Krigsret. Gros=Hundert har nylig været besøgt at en Hob Belgiere, som dog forgiæves opfordrede Borgemesteren til at heise det brabandske Flag.
Odense Adresse-Contoirs Efterretninger, 1830-12-06
Generalstaterne have erklæret Hr. Warins Forslag om Ministrenes Ansvarlighed for utidigt.
Odense Adresse-Contoirs Efterretninger, 1830-12-06
Storbrittannien. Ved Overhusets Møde den 22 Novbr. havde en stor Mængde Tilskuere indfundet sig, for at see Hr. Brougham der nu som Lordkantsler beklæder den høieste Værdighed i Riget næstefter Kongen, tage Sæde paa Uldsækken. Paa Oppositionens Bænke viiste sig Lord Wellington, Lord Ross. lyn og Ellenborough. J Anledning af Parlamentsreformen erklærede Lord Grey, at han ikke vilde have paatagen sig at danne det nye Ministerium, naar Hs. Majestæt ikke havde tilladt ham at udføre den, hvilket dog skulde skee med det størst mulige Maadehold. Om Frankerig sagde han: gjeg haaber sikkert, at de venskabelige Forhold skulle vedvare. Jmellem to mægtige Nationer, som følge de samme Grundsætninger for offentlig Frihed, maa Enigheden være fast og varig. Begge maae stræbe at befordre hinandens Velfærd og Lykke, og omhyggelig skye alle ærgjerrige Forstørrelsesplaner." Jøvrigt bad han, at Man vilde tilstaae Ministeriet den fornødne Tid til Overveielse, inden Man indlod sig paa det Enkelte. I Underhuset saaes Hr. Peel og de forrige Ministres Tilhængere paa Oppositionsbænkene ved Siden af Hr. O'Commel og Hume. Denne Sidste erklærede, at han vilde tage sit Forslag om Nedsættelse af Ministrenes Gehalt tilbage, for ikke at svække Tilliden til disse Mænd. Den følgende Dag blev det omtalt som Noget, der fordrede en Forklaring, at Hr. Brougham kort før sin Jndtrædelse i Overhuset havde erklæret i Underhuset, at der ikke var nogen Mulighed i at han skulde indtræde i Ministeriet. Men Hr. Makintosh forsvarede ham, og viste, hvor upassende det var at gjøre Angreb paa ham, naar hverken han selv eller nogen af de øvrige Ministre var tilstæde til hans Forsvar.